Megjelent: 2020. május 25. hétfő, 09:24
A Családbarát Hely tanúsító védjegy a Családbarát ország projekt keretén belül a pályázó munkahelyeket minősíti a családbarát szempontok szervezeten belüli megvalósulása szerint.
Városunk egyik legnagyobb vállalata, a ZIEHL-ABEGG is elnyerte a Családbarát Hely Tanúsító Védjegyet, annak első, bronz fokozatát. A díj elnyerésével hiteles és minőségi értékelést kapott a családbarát működésről. A védjegy pozitív értelemben különbözteti meg a nyertes pályázókat versenytársaiktól, előnyt szerezhetnek a minőségi munkavállalókért folytatott küzdelemben.
Megkeresésemre a vállalat személyzeti vezetője, Csizmazia Balázs elmondta, hogy több éves munka eredménye áll a védjegy mögött, s tovább dolgoznak azon, hogy elnyerjék a következő, azaz az ezüst, majd azt követően az arany fokozatot.
A programról itt olvashatnak bővebben: https://csalad.hu/csaladbarathely/
https://marcaliportal.hu/index.php/2015-07-07-09-04-12/varosunk/46972-csaladbarat-munkahely-ziehl-abegg-2020#sigProId318cbe280b